钦定古今图书集成/明伦汇编/氏族典/第378卷 > 孔宗翰
## 钦定古今图书集成/明伦汇编/氏族典/第378卷 > 孔宗翰

按《宋史孔道辅传》：“道辅子宗翰，字周翰，登进士第，知
仙源县。由通判陵州为夔峡转运判官，提点京东刑
狱，知虔州。城滨章、贡两江，岁为水啮。宗翰伐石为址，
冶铁锢之，由是屹然，诏书褒美。历陕、扬、洪、兖州，皆以
治闻。哲宗初立求言，吏民上书以千数，诏司马光采
阅其可用者十五人，独称奖，其二，乃宗翰与王巩也。”
元祐初，召为司农少卿，迁鸿胪卿，进刑部侍郎。属疾
求去，以宝文阁待制知徐州，未拜而卒。